Valmierā

2010. gada 01. oktobrī

NOLIKUMS Nr.06/2010

**“PAR NOMINĀCIJĀM LATVIJAS PAUERLIFTINGA FEDERĀCIJAS SACENSĪBĀS”**

(Labots un pārapstiprināts LPF Valdes sēdē 26.10.2013. Ar izmaiņām no 09.09.2017, 26.06.2020. un 03.01.2023.)

1. Latvijas Pauerliftinga Federācijas (turpmāk tekstā - LPF) nolikuma „Par nominācijām LPF sacensībās” mērķis ir reglamentēt kārtību, kādā sportisti tiek nominēti LPF kompetencē esošajām sacensībām.
2. Latvijas Republikas čempionātus organizē LPF.
3. Latvijas Republikas kompleksās sporta sacensības, kurās iekļauta spēka trīscīņa vai tās disciplīnas (Latvijas Olimpiāde, Latvijas Universiāde, Latvijas Veterānu Sporta Spēles u.c.) organizē pilnvarotā sporta organizācija sadarbībā ar LPF.
4. Latvijas Republikas kausa posmus organizē sporta klubi sadarbībā ar LPF
5. Vietējās un reģionālās nozīmes sacensības organizē sporta klubi norises laikus saskaņojot ar LPF
6. Sacensību organizatora pienākums ir pirms sacensību norises sākuma izstrādāt un publicēt sacensību nolikumu LPF oficiālajā interneta vietnē ([www.powerliftings.lv](http://www.sp.lv)) saskaņā ar LPF nolikumu “Par Latvijas čempionātu un reģionālo sacensību organizācijas pamatprasībām”.
7. Nolikumam jāsatur informācija par sportistu pieteikšanās kārtību (nomināciju) sacensībām.
8. Pieteikumus sacensībām LPF mājas lapas elektroniskajā sistēmā vai arī izmantojot oficiālu veidlapu, ja to pieļauj sacensību nolikums, (tā atrodama LPF mājas lapā) līdz konkrēto sacensību nolikumā paredzētajam termiņam iesniedz:

8.1. Latvijas Republikā reģistrētas sporta organizācijas (kluba) vadītājs vai treneris,

8.2. Latvijas Republikas izglītības iestāžu vadītājs vai sporta dzīves organizators,

8.3. Latvijas Republikā esošo pašvaldību vadītājs vai sporta dzīves organizators,

1. Persona, kura nosūtījusi pieteikumu, uzņemas atbildību par šī nolikuma ievērošanu un tiek uzskatīta par organizācijas oficiālo pārstāvi.
2. Sportists viena kalendārā gada laikā ir tiesīgs pārstāvēt vienu 8. p. apakšpunktos minēto struktūru. Latvijas čempionātos un Kausa posmos sportists tiesīgs pārstāvēt p. 8.1-8.3. minētās struktūras.
3. Atsevišķos gadījumos pēc Latvijas Republikas izglītības iestāžu vadītāja vai sporta dzīves organizatora pieprasījuma sportists ir tiesīgs gada laikā līdztekus savam sporta klubam pārstāvēt arī savu mācību iestādi, bet ne vairāk kā divās sacensībās gadā. Pēc Latvijas Republikā esošo pašvaldību vadītāja vai sporta dzīves organizatora pieprasījuma pašvaldību sacensībās (spēlēs) sportists ir tiesīgs gada laikā līdztekus savam sporta klubam pārstāvēt arī savu pašvaldību, bet ne vairāk kā divās sacensībās gadā.
4. Sportisti, kuri apgūst spēka trīscīņas trenera kvalifikāciju augstākās izglītības pilna vai nepilna laika akadēmiskajā vai profesionālajā studiju programmā ir tiesīgi pārstāvēt 8.1. vai 8.3. minēto struktūru, kā arī savu izglītības iestādi paralēli visās sacensībās. Sacensībās punkti par dalību tiek piešķirti abām paralēli pārstāvētajām komandām pilnā apjomā.
5. Ja 8.1. līdz 8.3. p. minētā struktūra gada laikā tiek likvidēta, attiecībā uz Latvijas čempionātiem un Kausa posmiem pieļaujama atkāpe no p.10.
6. Pieteikuma iesniedzēja pienākums ir saskaņā ar konkrētu sacensību nolikumu atsaukt atlētus, kuri sacensībās nepiedalīsies LPF mājas lapā

Latvijas Pauerliftinga Federācijas valdes priekšsēdētājs A. Rožlapa